ระเบียบระเบียบว่าด้วยวิธีพิจารณาของคณะกรรมการจริยธรรมวุฒิสภาพ.ศ. ๒๕๔๘ อาศัยอำนาจตามความในข้อ ๒๗ ของประมวลจริยธรรมของสมาชิกวุฒิสภาและกรรมาธิการพ.ศ. ๒๕๔๕ และด้วยความเห็นชอบจากวุฒิสภา คณะกรรมการจริยธรรมวุฒิสภา จึงออกระเบียบว่าด้วยวิธีพิจารณาของคณะกรรมการจริยธรรมวุฒิสภา ดังต่อไปนี้ข้อ ๑ ระเบียบนี้เรียกว่า ระเบียบว่าด้วยวิธีพิจารณาของคณะกรรมการจริยธรรมวุฒิสภาพ.ศ. ๒๕๔๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ คำว่าประมวลจริยธรรม หมายถึง ประมวลจริยธรรมของสมาชิกวุฒิสภาและกรรมาธิการ พ.ศ. ๒๕๔๕คณะกรรมการ หมายถึง คณะกรรมการจริยธรรมวุฒิสภาประธานคณะกรรมการ หมายถึง ประธานคณะกรรมการจริยธรรมวุฒิสภากรรมการ หมายถึง กรรมการจริยธรรมวุฒิสภาสมาชิก หมายถึง สมาชิกวุฒิสภากรรมาธิการ หมายถึง กรรมาธิการสามัญ หรือกรรมาธิการวิสามัญซึ่งวุฒิสภาตั้งขึ้นและหมายความรวมถึงอนุกรรมาธิการที่คณะกรรมาธิการตั้งขึ้นด้วยเลขาธิการ หมายถึง เลขาธิการวุฒิสภา หรือรองเลขาธิการวุฒิสภาที่ได้รับมอบหมายคำร้อง หมายถึง ข้อกล่าวหาว่าสมาชิกหรือกรรมาธิการฝ่าฝืนประมวลจริยธรรมผู้ร้อง หมายถึง ผู้เสนอคำร้องต่อคณะกรรมการเพื่อพิจารณาวินิจฉัยผู้ถูกร้อง หมายถึง สมาชิกหรือกรรมาธิการที่ถูกกล่าวหาว่าฝ่าฝืนประมวลจริยธรรมข้อ ๔ ให้ประธานคณะกรรมการรักษาการตามระเบียบนี้หมวด ๑การยื่นและถอนคำร้อง ข้อ ๕ คำร้องต้องทำเป็นหนังสือ ใช้ถ้อยคำสุภาพและต้องมีรายละเอียด ดังต่อไปนี้(๑) ชื่อและที่อยู่ของผู้ร้องพร้อมทั้งสำเนาบัตรประจำตัวประชาชน หรือบัตรที่ทางราชการออกให้(๒) ข้อกล่าวหาที่ระบุว่าสมาชิกหรือกรรมาธิการคนใดฝ่าฝืนประมวลจริยธรรมในเรื่องใดโดยระบุเรื่องอันเป็นเหตุให้ต้องใช้สิทธิยื่นคำร้อง พร้อมทั้งข้อเท็จจริงหรือพฤติการณ์ตามสมควรเกี่ยวกับการกระทำดังกล่าว(๓) ลงลายมือชื่อผู้ร้อง ถ้าเป็นการร้องแทนผู้อื่นจะต้องแนบหนังสือมอบอำนาจให้เป็นผู้ร้องมาด้วยข้อ ๖ การยื่นคำร้องต่อคณะกรรมการให้กระทำได้ ดังต่อไปนี้(๑) ให้ยื่นด้วยตนเอง หรือมอบฉันทะให้บุคคลอื่นยื่น ณ สำนักงานเลขาธิการวุฒิสภาและให้เจ้าหน้าที่ผู้รับคำร้องออกใบรับคำร้องให้กับผู้ร้อง หรือ(๒) ส่งทางไปรษณีย์ลงทะเบียนไปยังสำนักงานเลขาธิการวุฒิสภาใบรับคำร้องจะต้องระบุวัน เดือน ปี ที่รับคำร้อง และลงลายมือชื่อเจ้าหน้าที่ผู้รับคำร้องข้อ ๗ ให้เลขาธิการตรวจสอบคำร้องเบื้องต้นว่า(๑) ผู้ร้องมีตัวตนอยู่จริงหรือไม่ และเป็นเจ้าของคำร้องจริงหรือไม่(๒) คำร้องเป็นไปตามระเบียบนี้หรือไม่ให้เลขาธิการเสนอคำร้องต่อคณะกรรมการโดยเร็วข้อ ๘ คำร้องตามข้อ ๕ เมื่อได้ยื่นแล้ว ผู้ร้องจะถอนในเวลาใดก็ได้ แต่ถ้าคณะกรรมการเห็นสมควรเพื่อประโยชน์แห่งความยุติธรรมจะพิจารณาคำร้องนั้นต่อไปก็ได้ข้อ ๙ เมื่อปรากฏหลักฐานว่าสมาชิก หรือกรรมาธิการมีพฤติกรรมอันน่าจะเป็นการฝ่าฝืนประมวลจริยธรรม คณะกรรมการอาจมีมติให้นำเรื่องเข้าสู่การพิจารณาตามระเบียบนี้ได้มติดังกล่าวต้องมีคะแนนเสียงมากกว่ากึ่งหนึ่งของจำนวนกรรมการทั้งหมดเท่าที่มีอยู่หมวด ๒การคัดค้านกรรมการ ข้อ ๑๐ ผู้ร้องหรือผู้ถูกร้องอาจคัดค้านกรรมการคนใดว่าเป็นผู้มีส่วนได้เสียเกี่ยวข้องในเรื่องที่ขอให้พิจารณาก็ได้เมื่อมีการคัดค้านกรรมการผู้ใด ถ้ากรรมการผู้นั้นไม่ขอถอนตัวออกจากการพิจารณาเรื่องนั้นให้คณะกรรมการพิจารณาตามที่เห็นสมควร ถ้าคณะกรรมการเห็นชอบด้วยกับคำร้องคัดค้านกรรมการ กรรมการผู้นั้นจะร่วมพิจารณาหรือออกเสียงลงคะแนนในเรื่องนั้น มิได้ข้อ ๑๑ กรรมการผู้ใดมีเหตุที่อาจถูกคัดค้าน กรรมการผู้นั้นต้องแถลงต่อคณะกรรมการแสดงเหตุที่ตนอาจถูกคัดค้าน เมื่อมีกรณีดังกล่าวให้คณะกรรมการพิจารณาตามที่เห็นสมควรหมวด ๓การตรวจสอบคำร้องและคำชี้แจง ข้อ ๑๒ เมื่อคณะกรรมการได้รับคำร้อง ให้พิจารณาและลงมติจะรับคำร้องนั้นไว้พิจารณาหรือไม่ โดยดำเนินการให้แล้วเสร็จภายในสิบห้าวันนับแต่วันที่ได้รับคำร้องจากเลขาธิการข้อ ๑๓ คำร้องที่คณะกรรมการมีมติรับไว้พิจารณา ให้ดำเนินการพิจารณาต่อไปคำร้องที่คณะกรรมการมีมติไม่รับไว้พิจารณา ให้จำหน่ายคำร้องนั้นเสีย และแจ้งให้ผู้ร้องทราบข้อ ๑๔ เมื่อคณะกรรมการมีมติรับคำร้องไว้พิจารณาตามข้อ ๑๓ วรรคแรกแล้วให้ประธานคณะกรรมการจัดส่งสำเนาคำร้องแก่ผู้ถูกร้อง และให้ผู้ถูกร้องยื่นคำชี้แจงภายในสิบห้าวันนับแต่วันที่ได้รับสำเนาคำร้องการส่งสำเนาคำร้องหรือหนังสืออื่นใด ให้ส่งแก่ผู้ร้องหรือผู้ถูกร้อง ณ ภูมิลำเนาหรือสถานที่ติดต่อแห่งใดแห่งหนึ่งตามที่ผู้ร้องหรือผู้ถูกร้องได้แจ้งไว้ในกรณีที่ไม่สามารถส่งสำเนาคำร้องและหนังสือกำหนดเวลาให้ยื่นคำชี้แจงแก่ผู้ถูกร้องได้หรือผู้ถูกร้องไม่ยอมรับสำเนาคำร้องและหนังสือกำหนดเวลาให้ยื่นคำชี้แจง ให้ประธานคณะกรรมการสั่งให้ปิดประกาศ ณ สำนักงานเลขาธิการวุฒิสภา เพื่อให้ผู้ถูกร้องมารับสำเนาคำร้องและส่งหนังสือกำหนดเวลาให้ยื่นคำชี้แจงภายในสิบห้าวันนับแต่วันปิดประกาศ และส่งสำเนาประกาศทางไปรษณีย์ลงทะเบียนตอบรับให้แก่ผู้ถูกร้อง ณ สถานที่ตามวรรคสองในวันปิดประกาศนั้นด้วยข้อ ๑๕ เมื่อผู้ถูกร้องได้รับสำเนาคำร้องแล้วและได้ยื่นคำชี้แจง หรือผู้ถูกร้องไม่ยื่นคำชี้แจงภายในเวลาที่กำหนด หรือไม่มารับสำเนาคำร้องและหนังสือกำหนดเวลาให้ยื่นคำชี้แจงตามประกาศตามข้อ ๑๔ วรรคสาม ให้คณะกรรมการกำหนดวันพิจารณาครั้งแรกผู้ร้องจะขอแก้ไขเพิ่มเติมคำร้องที่ยื่นไว้แล้วก็ได้ แต่ต้องเป็นสาระสำคัญอันควรแก่การแก้ไขและเกี่ยวกับเรื่องเดิม โดยให้ทำเป็นหนังสือยื่นต่อคณะกรรมการก่อนวันพิจารณาครั้งแรกคำขอแก้ไขเพิ่มเติมคำร้องตามวรรคสอง คณะกรรมการจะอนุญาตหรือไม่ก็ได้แล้วแต่จะเห็นสมควรกำหนดการพิจารณาของคณะกรรมการ ให้เลขาธิการแจ้งเป็นหนังสือไปยังกรรมการ ผู้ร้องและผู้ถูกร้องทุกคนไม่น้อยกว่าเจ็ดวันก่อนวันพิจารณาข้อ ๑๖ กรณีที่ผู้ร้องไม่ดำเนินการตามคำสั่งของคณะกรรมการหรือไม่ดำเนินการภายในเวลาที่กำหนดโดยไม่มีเหตุอันสมควรให้ถือว่าผู้ร้องทิ้งคำร้อง และคณะกรรมการอาจสั่งจำหน่ายคำร้องก็ได้หมวด ๔การพิจารณา ข้อ ๑๗ การพิจารณาของคณะกรรมการ ให้สมาชิกและผู้ซึ่งได้รับอนุญาตจากคณะกรรมการมีสิทธิเข้าฟังการพิจารณาในกรณีประชุมลับผู้ที่จะเข้าฟังการพิจารณาของคณะกรรมการได้ต้องเป็นผู้มีส่วนเกี่ยวข้องกับการพิจารณาและได้รับอนุญาตจากคณะกรรมการข้อ ๑๘ ผู้ร้องและผู้ถูกร้องมีสิทธิเข้าฟังการพิจารณาของคณะกรรมการ และสามารถอ้างตนเอง และพยานหลักฐานอื่นเป็นพยานได้ตามที่คณะกรรมการเห็นสมควร และมีสิทธิขอตรวจดูเอกสารหรือพยานหลักฐานที่เกี่ยวกับตนได้ข้อ ๑๙ การยื่นเอกสารหรือพยานหลักฐานต่อคณะกรรมการ ผู้ร้องหรือผู้ถูกร้องจะยื่นด้วยตนเองหรือมอบฉันทะให้บุคคลใดยื่นต่อคณะกรรมการหรือเลขาธิการก็ได้การมอบฉันทะให้ผู้อื่นยื่นเอกสารหรือพยานหลักฐานให้ทำเป็นหนังสือลงลายมือชื่อผู้มอบผู้รับมอบ และพยานข้อ ๒๐ ต้นฉบับเอกสารเท่านั้นที่อ้างเป็นพยานได้ ถ้าหาต้นฉบับไม่ได้ สำเนาที่รับรองว่าถูกต้อง หรือพยานบุคคลที่รู้ข้อความก็อ้างเป็นพยานได้การอ้างหนังสือราชการเป็นพยาน แม้ต้นฉบับยังมีอยู่ จะส่งสำเนาที่รับรองว่าถูกต้องก็ได้เว้นแต่คณะกรรมการจะมีคำสั่งเป็นอย่างอื่นข้อ ๒๑ พยานจะให้การด้วยวาจาหรือให้การเป็นหนังสือก็ได้ ในกรณีให้การเป็นหนังสือคณะกรรมการจะสั่งให้พยานมาให้ถ้อยคำประกอบก็ได้พยานที่ให้ถ้อยคำแล้วอาจถูกเรียกมาให้ถ้อยคำอีกในวันเดียวกันหรือวันอื่นและอาจถูกเรียกมาให้ถ้อยคำพร้อมพยานคนอื่นในเรื่องเดียวกันได้ข้อ ๒๒ การประชุมคณะกรรมการเพื่อพิจารณาเรื่องใด ๆ ต้องมีการจัดทำบันทึกการประชุมของคณะกรรมการทุกครั้งข้อ ๒๓ ผู้ร้องและผู้ถูกร้องอาจทำคำแถลงการณ์เป็นหนังสือสรุปความเห็นของตนเสนอต่อคณะกรรมการก่อนการวินิจฉัยก็ได้ ส่วนการแถลงการณ์ด้วยวาจาต่อคณะกรรมการให้กระทำได้ตามที่คณะกรรมการเห็นสมควรคำแถลงการณ์ของผู้ร้องและผู้ถูกร้อง ต้องกระทำหลังจากวันพิจารณานัดสุดท้ายภายในเวลาที่คณะกรรมการเห็นสมควรในการแถลงการณ์ด้วยวาจา ให้ผู้ร้องเป็นผู้แถลงก่อนและให้ผู้ถูกร้องแถลงในลำดับถัดไปในการแถลงการณ์ด้วยวาจาของแต่ละฝ่าย คณะกรรมการจะซักถามข้อเท็จจริงเพิ่มเติมจากผู้แถลงในระหว่างการแถลงหรือภายหลังการแถลงก็ได้ข้อ ๒๔ ในการพิจารณา คณะกรรมการจะให้ผู้ร้องหรือผู้ถูกร้องให้ข้อเท็จจริงหรือความเห็นเป็นหนังสือก็ได้การสืบพยานบุคคลหรือพยานผู้เชี่ยวชาญ ให้กระทำได้เท่าที่จำเป็นในการพิจารณา ให้คณะกรรมการมีอำนาจซักถามพยาน หรือเรียกพยาน หรือหลักฐานใด ๆ มาประกอบการพิจารณาตามที่เห็นสมควรก็ได้ข้อ ๒๕ คณะกรรมการอาจสั่งให้งดการสืบพยานหลักฐานใด ๆ ที่เห็นว่าไม่เกี่ยวกับเรื่องที่จะพิจารณาวินิจฉัย หรือไม่มีความจำเป็นแก่การพิจารณาวินิจฉัย หรือจะทำให้การพิจารณาวินิจฉัยล่าช้าโดยไม่สมควรก็ได้ข้อ ๒๖ การพิจารณาของคณะกรรมการให้กระทำด้วยความรวดเร็วและต่อเนื่องจนกว่าจะแล้วเสร็จ เว้นแต่มีเหตุจำเป็น คณะกรรมการจะสั่งเลื่อนการพิจารณาออกไปก็ได้ข้อ ๒๗ เพื่อประโยชน์ในการรักษาความสงบเรียบร้อยของการพิจารณา คณะกรรมการมีอำนาจสั่งให้บุคคลใดออกไปนอกสถานที่พิจารณาได้ข้อ ๒๘ เพื่อประโยชน์ในการพิจารณาของคณะกรรมการ คณะกรรมการมีอำนาจขอเอกสารใด ๆ ของวุฒิสภาได้หมวด ๕คำวินิจฉัย ข้อ ๒๙ การประชุมของคณะกรรมการ ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดเท่าที่มีอยู่จึงจะเป็นองค์ประชุม การลงมติวินิจฉัยข้อปรึกษาใด ๆ ให้ถือเอาเสียงข้างมาก เว้นแต่การลงมติวินิจฉัยว่าสมาชิกหรือกรรมาธิการผู้ใดฝ่าฝืนประมวลจริยธรรมข้อใดให้ถือเอาคะแนนเสียงไม่น้อยกว่าสามในห้าของจำนวนกรรมการทั้งหมดเท่าที่มีอยู่คำวินิจฉัยของคณะกรรมการให้ทำเป็นหนังสือและให้แสดงเหตุผลประกอบการวินิจฉัยนั้นด้วยประกาศ ณ วันที่ ๒๑ มีนาคม พ.ศ. ๒๕๔๘สุชน ชาลีเครือประธานคณะกรรมการจริยธรรมวุฒิสภาวชิระ/ตรวจ๑๔กรกฎาคม ๒๕๔๘[๑] ราชกิจจานุเบกษาเล่ม ๑๒๒/ตอนพิเศษ ๓๗ ง/หน้า ๗๑/๙ พฤษภาคม ๒๕๔๘